Σαλάτα με ψαρονέφρι και ροδάκινα στο γκριλ
Τι κάνει μια σαλάτα εξαιρετική; Οι πρωτότυποι αλλά ταιριαστοί συνδυασμοί των υλικών όπως σε αυτή τη σαλάτα με τα ψητά ροδάκινα, τις πρασινάδες και το ψαρονέφρι.
2 ροδάκινα, κομμένα στη μέση         , 400 γρ. ψαρονέφρι (1 κομμάτι), 300 γρ. ανάμεικτα σαλατικά, χοντροκομμένα (βρίσκουμε έτοιμα σε σακουλάκια στα σούπερ μάρκετ), 1 μικρό ξερό κρεμμύδι, σε φέτες, 2 σκελίδες σκόρδου, λιωμένες, 2 κουτ. γλυκού εστραγκόν ξερό, τριμμένο (στα σούπερ μάρκετ), 30 ml ξίδι βαλσαμικό, 2 κουτ. σούπας μέλι, 60 ml ελαιόλαδο, αλάτι, πιπέρι φρεσκοτριμμένο
Για να ετοιμάσουμε τη σαλάτα με ψαρονέφρι και ροδάκινα στο γκριλ, πρώτα προθερμαίνουμε το γκριλ του φούρνου.  Σε ένα μπολ ανακατεύουμε το λάδι με το ξίδι, το εστραγκόν και το σκόρδο. Χωρίζουμε το μείγμα σε δύο μπολ.Στο ένα βάζουμε το μέλι, ανακατεύουμε και αλείφουμε το ψαρονέφρι. Αλατοπιπερώνουμε το βάζουμε σε μικρό ταψί και ψήνουμε για 15-20 λεπτά, γυρνώντας το ενδιάμεσα και αλείφοντάς το με όσο από το μείγμα έχει περισσέψει μέχρι να καραμελώσει.Ξεφουρνίζουμε, καλύπτουμε με αλουμινόχαρτο και αφήνουμε να ξεκουραστεί για 10 λεπτά. Κόβουμε σε λεπτές φέτες.  Με το ζουμί που έχει μείνει στο ταψί αλείφουμε τα ροδάκινα και τα βάζουμε με την κομμένη πλευρά προς τα κάτω στο γκριλ να ψηθούν για 5 λεπτά ή μέχρι να μαλακώσουν και να πάρουν χρώμα.Τα βγάζουμε από τον φούρνο και τα κόβουμε και αυτά σε φέτες.Αρταίνουμε τα σαλατικά με το μισό μείγμα βαλσαμικού-λαδιού που κρατήσαμε.  Προσθέτουμε το κρεμμύδι, αλατοπιπερώνουμε και ανακατεύουμε.Απλώνουμε σε πιατέλα και προσθέτουμε τις φέτες του κρέατος και των ροδάκινων.
Λαχανικά,Μαρούλι,Ροδάκινο,Χοιρινό